พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานเครื่องมือแพทย์และหน้ากากอนามัยให้กรุงเทพมหานคร
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานเครื่องมือแพทย์และหน้ากากอนามัยให้กรุงเทพมหานคร พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงพระกรุณาโปรดเกล้าฯ พระราชทานเครื่องช่วยหายใจ จำนวน 12 เครื่อง และหน้ากากอนามัย จำนวน 200,000 ชิ้น ให้กรุงเทพมหานครนำไปใช้ในการรับมือสถานการณ์การแพร่ระบาดของโรคโควิด – 19 โดยกรุงเทพมหานครได้มอบเครื่องช่วยหายใจให้แก่โรงพยาบาลในสังกัด จำนวน 4 โรงพยาบาลๆ ละ 3 เครื่อง ได้แก่ โรงพยาบาลกลาง โรงพยาบาลตากสิน โรงพยาบาลเจริญกรุงประชารักษ์ และโรงพยาบาลสิรินธร ส่วนหน้ากากอนามัยสำนักการแพทย์จะนำไปแจกจ่ายให้แก่บุคลากรทางการแพทย์ของโรงพยาบาลในสังกัดกรุงเทพมหานคร เพื่อใช้ในการปฏิบัติหน้าที่ดูแลรักษาผู้ป่วยโรคติดเชื้อไวรัสโคโรนา 2019 (โควิด – 19) ต่อไป